GiliGold/VAD_KnessetCorpus huggingface dataset:
אורית סטרוק: ועדת החוקה היא אומנם ועדה עמוסה, זה נכון, אבל אני דווקא מתרשמת – אפילו אתן פה מחמאה ליושב-ראש הוועדה – שהיא עובדת בצורה מאוד יעילה ומאוד מקצועית ומאוד מעמיקה.
אורית סטרוק: ואני חושבת שחוק כזה, שהוא באמת נוגע לזכויות אדם משני הצדדים, כי בסוף כשיש איזוק אלקטרוני או כשאין איזוק אלקטרוני יש לזה השלכה על זכויות אדם משני הצדדים, ולכן צריך פה דיון עומק שמתאים ליכולות ולידע ולמטריה שעוסקת בו ועדת חוקה, ולכן אני חושבת שהחוק הזה חייב להגיע לשם.
אורית סטרוק: אם לא שם, אז אולי בוועדה לביטחון פנים, אבל אני חושבת שבגלל שוועדת החוקה היא בכל זאת ועדה עם רקע חקיקתי עשיר גם בתחומים האלה, אז לשם זה צריך ללכת.
עאידה תומא סלימאן: אני רק אתייחס לזה שחברת הכנסת סטרוק חדשה וכנראה לא יודעת שהוועדות הפרלמנטריות הן כולן ועדות מקצועיות, כל אחת בתחום שלה.
עאידה תומא סלימאן: אי אפשר לדרג את הוועדות כאילו יש ועדות יוקרה שהן יודעות ומקצועיות ודנות לעומק, ויש ועדות שהן ועדות חפיפניקיות.
אורית סטרוק: לא אמרתי את זה.
עאידה תומא סלימאן: אני חושבת שהגיע הזמן גם כן להפריך שוב ושוב.
עאידה תומא סלימאן: עשיתי את זה בפתיחת הישיבה.
עאידה תומא סלימאן: אי אפשר להתייחס למידע שיצא מהמשטרה, המשטרה בעצמה אמרה שזה מידע שהוא מוטעה, הם עשו טעות אנוש, ייחסו את מספר הפניות של הנשים כאילו גברים פנו בעניין אלימות.
עאידה תומא סלימאן: אנחנו מודעים לכך שיש אלימות במשפחה, אנחנו מודעות לכך שיש לפעמים אלימות מצד נשים.
עאידה תומא סלימאן: אבל אי אפשר להפוך, וזאת אחת הסיבות למה צריך שזה יהיה בוועדה לקידום מעמד האישה ושוויון מגדרי.
עאידה תומא סלימאן: שוכחים שהוועדה הזאת היא גם לשוויון מגדרי.
עאידה תומא סלימאן: אני לא רוצה שיעסקו בזה במקומות שלא מבינים את התופעה, לא מבינים את הרגישות, אין להם המידע המדויק.
עאידה תומא סלימאן: ויש לנו בדיוק עכשיו דוגמה איך יכולים לא לטפל נכון כאשר לא מבינים ולא יודעים על מה אנחנו מדברים.
ניר אורבך: רק הערה אחת.
ניר אורבך: את אמרת שחברת הכנסת סטרוק היא חברת כנסת חדשה.
ניר אורבך: היא חזרה לכנסת, כבר הייתה חברת כנסת ב-2013.
עאידה תומא סלימאן: עדיף מאשר לייחס לה עניינים אידיאולוגיים.
עאידה תומא סלימאן: עשיתי הנחה.
אורית סטרוק: לא אמרתי שהוועדה למעמד האישה היא לא ועדה מקצועית.
אורית סטרוק: כל הוועדות הן ועדות מקצועיות ברוך השם.
אורית סטרוק: אוי ואבוי לנו אם לא.
אורית סטרוק: אמרתי שהוועדה המקצועית לעניין הזה של איזוק אלקטרוני היא ועדת החוקה.
ניר אורבך: תודה על החידוד.
ניר אורבך: חברת הכנסת סילמן, את רוצה לומר משהו בנושא הזה?
עידית סילמן: אני מסכימה פה עם חברת הכנסת אורית סטרוק לעניין של התיקונים.
עידית סילמן: את דיברת, חברת הכנסת אורית סטרוק, על מניעת אלימות במשפחה, נכון?
עידית סילמן: אז אני התכוונתי לחוק העונשין עכשיו.
עידית סילמן: עוד לא הגעתם לזה?
ניר אורבך: עוד לא.
ניר אורבך: חבר הכנסת מופיד מרעי, בבקשה.
מופיד מרעי: אני חושב שלעסוק כאן
מופיד מרעי: בהבחנה איזו ועדה טובה מוועדה אחרת זה לא נכון.
מופיד מרעי: כל הוועדות טובות, כל הוועדות מקצועיות.
מופיד מרעי: כולם גם בעד כל חקיקה נגד תופעה של אלימות במשפחה, אף אחד מאתנו לא רוצה שתהיה אלימות במשפחה, לכן אני חושב שכן צריך להביא את זה לדיון בוועדת החוקה, חוק ומשפט.
מופיד מרעי: שם זה הנושא המרכזי.
עאידה תומא סלימאן: תזכירו לי מתי בפעם האחרונה ועדת החוקה, חוק ומשפט דנה בזה.
עידית סילמן: עאידה, לדעתי יש כאן היבטים שהם משפטיים יותר.
עאידה תומא סלימאן: את לא סומכת עלינו שנדון גם בעניינים המשפטיים?
עאידה תומא סלימאן: להזכיר לכם, הוועדה לקידום מעמד האישה היא ועדה מחוקקת בפרלמנט הזה.
אורית סטרוק: עוד הערה קטנה.
אורית סטרוק: אשמח גם להתייחסות של היועצת המשפטית להערה הזאת.
ניר אורבך: חברת הכנסת סטרוק, אני מציע שנעבור להצבעה.
עאידה תומא סלימאן: אתם חושבים שאני ארשה שהצעת החוק שלי תיפול?
מירב בן ארי: אבל זה חוק חשוב.
ניר אורבך: חברת הכנסת בן ארי, ברוכה הבאה.
עאידה תומא סלימאן: להזכיר לקואליציה שהם אלה שקבעו שבוועדה לקידום מעמד האישה יש רוב אופוזיציוני.
מירב בן ארי: אני לא אוהבת את זה, אגב.
עאידה תומא סלימאן: כאילו קבעתם מלכתחילה שאסור לחוקק בוועדה הזאת.
עידית סילמן: עאידה, לא נכון.
ניר אורבך: אני רוצה לעבור להצבעה.
ניר אורבך: חברת הכנסת סילמן, מיד אבקש ממך להסביר מדוע סעיפים 1 ו-2 יורדים כרגע מסדר-היום.
ניר אורבך: אני רוצה לעבור להצבעה על סעיפים 3 ו-4.
מירב בן ארי: זה עובר לוועדה לביטחון פנים?
מירב בן ארי: לא, אבל סיכמנו.
עאידה תומא סלימאן: רואים בדיוק מה השיקולים.
עאידה תומא סלימאן: אם יש ועדה מקצועית בנושא הזה היא הוועדה לקידום מעמד האישה.
ניר אורבך: זו דעתך, זה בסדר גמור והיא נשמעה היטב.
עאידה תומא סלימאן: חבל מאוד שזה מה שהקואליציה רואה בוועדה הזאת.
ניר אורבך: חברת הכנסת סלימאן, זו דעתך ואנחנו מכבדים אותה.
ניר אורבך: יש עמדות אחרות ואנחנו מכבדים גם אותן, ואנחנו נעבור להצבעה.
עידית סילמן: ביטחון פנים.
ניר אורבך: אנחנו מדברים על הצעת חוק למניעת אלימות במשפחה (תיקון – פיקוח אלקטרוני על אדם שהוצא כנגדו צו הגנה).
עאידה תומא סלימאן: תורידי את כל ההסברים על למה ועדת חוקה, חוק ומשפט.
עאידה תומא סלימאן: עובר לוועדת ביטחון פנים.
עאידה תומא סלימאן: ככה.
עאידה תומא סלימאן: זאת המקצועיות ואלה בדיוק הדברים שצריך לקחת בחשבון.
אורית סטרוק: אני מבקשת להעיר.
אורית סטרוק: תעשה לי טובה.
ניר אורבך: חברת הכנסת סטרוק, אני אעשה לך טובה ואני מנהל את הישיבה, עם כל הכבוד.
ניר אורבך: גם דברים שלא תמיד נשמעים לנו נעימים אני מאפשר אותם, ועכשיו נעבור להצבעה.
אורית סטרוק: אבל אני מבקשת להעיר.
ניר אורבך: חברת הכנסת סטרוק, הבנתי.
ניר אורבך: אני עובר עכשיו להצבעה על שתי הצעות חוק למניעת אלימות במשפחה, גם של חבר הכנסת יוראי להב הרצנו וגם של חברת הכנסת עאידה תומא סלימאן.
ניר אורבך: מי בעד להעביר את זה לוועדה לביטחון פנים?
ניר אורבך: הצעות החוק עוברות לדיון בוועדה לביטחון פנים.
ניר אורבך: חברת הכנסת סילמן תסביר לנו למה אנחנו מסירים כעת את סעיפים 1 ו-2 מסדר-היום.
אורית סטרוק: אני חושבת שזה חבל מאוד שלא שמעת אותי, כי רציתי להציע הצעה.
ניר אורבך: חברת הכנסת סטרוק, אני מבין אותך.
ניר אורבך: יש לנו סדר-יום ואני צריך להתקדם.
ניר אורבך: שמעתי אותך בכבוד ונתתי לך פעמיים זכות דיבור, מה שלא מקובל בדרך כלל לפני הצבעה פה.
ניר אורבך: אז לא להגיד בבקשה שאני לא שומע אותך.
ניר אורבך: לא מקובל.
ניר אורבך: אני שומע אותך היטב ואני מצטער שאני עכשיו ממשיך.
ניר אורבך: את עוד תדברי במהלך הדיון הבא, אני מאמין.
ניר אורבך: בבקשה, חברת הכנסת סילמן תסביר לנו.
עידית סילמן: לגבי הצעת חוק העונשין (תיקון – חלופת מאסר לנשים הרות ואימהות) הוסכם בוועדת שרים לחקיקה שזה עובר בטרומית בכפוף להתניות, וההתניות היו שבאמת מגיעה חקיקה ממשלתית שהיא כבר בשלבים של סיום, ממש די מתקדמים.
עידית סילמן: ולכן אנחנו נאלצים להמתין לחקיקה הממשלתית, כי ישנן התאמות ביחס לחקיקה הזאת, ולכן כשתבוא החקיקה הממשלתית זה יעבור לוועדה.
עידית סילמן: לכן כרגע אנחנו משהים את זה.
עידית סילמן: זה מה שסוכם בוועדת שרים, זה סיכום גם פנימי של הקואליציה ביחד עם הסיעות השונות, שהחקיקה הזאת עוברת בכפוף.
עידית סילמן: אני מבינה שיש כאן לעאידה תומא סלימאן את אותה הצמדה, וכמובן שזה יעבור ביחד ברגע שתגיע הממשלתית.
ניר אורבך: הוועדה מכבדת את הסיכום של ועדת השרים והנהלת הקואליציה.
ארבל אסטרחן: המציעה הראשונה גם מודעת לזה?
עידית סילמן: מודעת לזה וזה היה הסיכום בזמן החקיקה.
ניר אורבך: << נושא >> הפרסומים על "חקירה מזוהמת" בעניינו של אהוביה סנדק, ההפגנות בעניינו ואלימות המשטרה נגד המפגינים, של ח"כ מיכאל מלכיאלי (מס' 839).
ניר אורבך: << נושא >>
ניר אורבך: אנחנו נעבור לסעיף ג', קביעת ועדות לדיון.
ניר אורבך: נעבור לסעיף הראשון, פרשת מותו של הנער אהוביה סנדק ז"ל, שהייתה במקור של חבר הכנסת איתמר בן גביר.
ניר אורבך: אני חייב להגיד שהמוות הזה לא היה צריך לקרות.
ניר אורבך: זה היה מוות מיותר.
ניר אורבך: הרבה פעמים נוער הגבעות זה נוער שאנחנו לא מבינים לעומק, ויש שם תחושה שהשלטונות לא מבינים מה קורה.
ניר אורבך: אני חושב שזו סיטואציה שונה לחלוטין, אבל מאוד דומה בתחושות, זה כמו שהיה לנו בתקופת ההתנתקות.
ניר אורבך: אני זוכר את המעצר של הנערות.
ניר אורבך: ציבור שלא מבינים אותו, שלפעמים השלטונות לא נוהגים כלפיו במידת האובייקטיביות הראויה.
ניר אורבך: לכל אזרח במדינת ישראל מגיע שיתנהגו בו בצורה שוויונית.
ניר אורבך: גם ראינו את ההפגנות שהיו על גשר המיתרים בדרישה לחקירה.
ניר אורבך: אני לא הייתי שם, אבל לראות נערה בת 14 מובלת באזיקים לבית מעצר אלה דברים שלא ייתכנו אצלנו.
ניר אורבך: לכן כאשר חבר הכנסת בן גביר העלה את ההצעה שלו אנחנו פנינו, גם חברת הכנסת סילמן וגם אני, גם אליו וגם לחברת הכנסת מירב בן ארי, בבקשה שיהיה דיון בוועדה לביטחון הפנים.
ניר אורבך: אני שלחתי מכתב לפני זה בנושא המעצר של הנערה.
ניר אורבך: אני משבח פה את חברת הכנסת בן ארי שלקחה את זה קדימה, היא פנתה מיוזמתה לחבר הכנסת רם בן ברק בהצעה לעשות דיון משותף של הוועדה לביטחון פנים ושל ועדת החוץ והביטחון בנושא שהוא אפילו קצת יותר רחב.
ניר אורבך: הרחיבו אותו טיפה והלכו לנושא של התנהלות כוחות הביטחון באופן כללי כלפי מה שמכונה נוער הגבעות.
ניר אורבך: אני שמח גם שחבר הכנסת בן גביר שיפר את ההצעה שלו.
ניר אורבך: היה שיח שחצה קואליציה-אופוזיציה, ואני חושב שאולי כמו שחברת הכנסת סטרוק בתחילת הדיון, יכול להיות שמפה תצא הבשורה גם של יכולת להתנהל ביחד בהמשך.
ניר אורבך: ולכן אנחנו מעלים פה את הנושא הזה עם הצעה להעביר לדיון משותף.
ניר אורבך: אני מבקש מחברת הכנסת בן ארי לומר כמה מילים על זה, ואחר כך נאפשר דיון.
מירב בן ארי: אני אגיד שתי מילים.
מירב בן ארי: יש דיון משותף של ועדת חוץ וביטחון והוועדה לביטחון פנים.
מירב בן ארי: הדיון הזה יתקיים בהקדם, כמו שהבטחתי.
אורית סטרוק: דיון אחד?
מירב בן ארי: דיון אחד.
מירב בן ארי: אם נצטרך יהיה לזה המשך.
מירב בן ארי: אם לא נסיים הכול בתוך הדיון של שעתיים.
ניר אורבך: אני חייב להעיד שחבר הכנסת בן גביר, כשהוא שמע שזה בניהולה של חברת הכנסת בן ארי, הוא אמר שהוא רגוע כי זה יהיה דיון הוגן.
אורית סטרוק: גם אני סומכת על מירב.
אורית סטרוק: אני רוצה שמירב תאמר עכשיו, כי אני מאמינה שלא נספיק בדיון אחד, שאם יהיה צורך תקיימי סדרת דיונים בנושא.
מירב בן ארי: אני אומרת לפרוטוקול, אם יהיה צורך נקיים סדרת דיונים.
מירב בן ארי: את מכירה אותי ואת יודעת שזה מה שיהיה.
ניר אורבך: אני רק אחדד את מה שאמרת מבחינת הזמן.
ניר אורבך: דיברנו על כך שיהיה תוך שבועיים, אז ננסה לעשות.
אורית סטרוק: הדיונים יהיו פתוחים?
מירב בן ארי: סילמן ואורבך ביקשו, אורבך גם התנהל מולי במכתבים על העניין הזה.
מירב בן ארי: באופן כללי, כולל בית המעצר של מגרש הרוסים, כולל ההתנהלות עם הבואש.
מירב בן ארי: אגב, יש דיון גם על הבואש שקשור לחרדים, נכניס גם את זה.
מירב בן ארי: אנחנו נתעסק בנושא הזה, ההתמודדות מול המשטרה, אבל גם מול הצבא, ולכן יהיה דיון משותף.
מירב בן ארי: אם נצטרך, יהיו כמה דיונים.
מירב בן ארי: ברשותכם, אני אלך לוועדה שלי.
ניר אורבך: תודה רבה, חברת הכנסת בן ארי.
עידית סילמן: מירב בן ארי, אנחנו רוצים להודות לך על הנכונות ועל ההיענות, ואני רוצה לומר שזה היה אך מובן מאליו, זה לא היה משהו שהיינו צריכים להיאבק עליו או להילחם עליו.
עידית סילמן: זה היה ברור להם שבנושאים האלה מקיימים דיונים, וגם מעצרים וגם התייחסות לנוער הגבעות צריכה להיות מתאימה, מותאמת.
ניר אורבך: לפני שאנחנו עוברים להצבעה, אומנם חבר הכנסת מלכיאלי לא נמצא פה, אבל אני מציע שגם הסעיף שלו יהיה חלק מהדיון המשותף.
ניר אורבך: אז אעבור עכשיו להצבעה על סעיפים 1 ו-2 ביחד.
ניר אורבך: מי בעד להעביר לדיון משותף?
ארבל אסטרחן: צריך לומר, פורמלית זה עובר לוועדה לביטחון פנים.
ארבל אסטרחן: נשמעה כאן התחייבות של יושבת-ראש הוועדה לקיים דיון משותף.
ניר אורבך: מי בעד להעביר את זה לדיון בוועדה לביטחון פנים?
ניר אורבך: תודה רבה, מירב.
ניר אורבך: יש פה סעיף נוסף.
ניר אורבך: אני רואה שחבר הכנסת אזולאי וחבר הכנסת יעקב אשר לא הגיעו.
ניר אורבך: הנושא הוא הצורך במענה הולם לחרדים המבקשים להשתלב בשירות המדינה.
ניר אורבך: הייתה הצעה להעביר את זה לוועדת עבודה, חינוך וכלכלה.
ניר אורבך: יש למישהו משהו להגיד בנושא הזה?
אורית סטרוק: האם שאלו את חברי הכנסת המציעים איפה הם רוצים שזה יידון?
ניר אורבך: חבר הכנסת ינון אזולאי ביקש שזה יהיה בוועדת כלכלה.
אורית סטרוק: אני חושבת שמן הדין לשאול את חברי הכנסת.
עידית סילמן: שאלו ואמרו לה כלכלה.
ניר אורבך: שאלת אותי ועניתי.
ניר אורבך: חבר הכנסת ינון אזולאי ביקש בוועדת כלכלה.
ניר אורבך: למה הוא ביקש את זה?
ניר אורבך: הייתי שמח לדעת.
אורית סטרוק: וחבר הכנסת יעקב אשר?
ניר אורבך: פנינו אליהם, אנחנו בשיח איתם גם.
ניר אורבך: אני לא יודע למה הם מבקשים ככה.
אורית סטרוק: אני רוצה התייעצות סיעתית ולדבר איתם.
ניר אורבך: אנחנו חוזרים ב-9:40 אחרי התייעצות סיעתית.
ניר אורבך: אני מחדש את הדיון בעניין הצורך במענה הולם לחרדים המבקשים להשתלב בשירות המדינה, של חברי הכנסת ינון אזולאי ויעקב אשר.
ניר אורבך: ההצעות שנשמעו במליאה הן ועדת עבודה ורווחה, ועדת חינוך תרבות וספורט וועדת כלכלה.
ניר אורבך: כמחווה לחברי הכנסת יעקב אשר וינון אזולאי, וגם בתיאום עם חברת הכנסת סטרוק שביקשה את זה, אני מציע להעביר את זה לוועדת הכלכלה.
ניר אורבך: תודה לכם ויום טוב.
ניר אורבך: שלום לכולם, היום יום שני, ב' בטבת התשפ"ב, ה-6 בדצמבר 2021.
ניר אורבך: מתכבד לפתוח את ישיבת הוועדה בנושא המלצה למינוי ועדה ציבורית לקביעת שכר ותשלומים לחברי הכנסת.
ניר אורבך: זו ישיבה שאפשר לומר שהיא ישיבה חגיגית.
ניר אורבך: לאחר שלוש שנים אנחנו מקימים את הוועדה.
ניר אורבך: כמו שאמרנו בישיבה מקדימה, אני חושב שהשם הרשמי של הוועדה מצמצם מעט את העבודה שתוטל על הוועדה שתקום.
ניר אורבך: אנחנו מתכוונים שתחומי העיסוק שלה יהיו רחבים הרבה יותר, אשאיר ליושב-ראש הכנסת את הכבוד לפרט.
ניר אורבך: אנחנו מודים למועמדים על שנרתמו לעבודה החשובה.
ניר אורבך: כיושב-ראש ועדת הכנסת אני אומר שנעמוד לרשותכם.
ניר אורבך: מדובר בוועדה מייעצת, אנחנו נקבל את ההמלצות ונאשר אותן בוועדה.
ניר אורבך: אני רוצה להודות לחברי הוועדה הציבורית הקודמת שסיימה את תפקידה בראשות הפרופסור חיים לוי ואיתו חברים עורך הדין חגי סיטון ופרופסור איבון פרידמן.
ניר אורבך: אנחנו מודים להם ונדאג גם להעביר להם את התודה באופן אישי.
מיקי לוי: תודה ליושב-ראש ועדת הכנסת, בוקר טוב לכולם, החשב, חברי הכנסת, המנכ"ל, מזכירת הכנסת, היועצת המשפטית וכמובן – חברי הועדה שניאותו להגיע לוועדת הכנסת.
מיקי לוי: בחרנו את הנציגים המכובדים לוועדה לקביעת שכר חברי כנסת, אני מסכים שהשם הרשמי חוטא לאמת כי קשת הנושאים שהוועדה שתקום תעסוק בהם היא רחבה מאוד, אולי יש לשנות את השם כדי לא ליצור אנטגוניזם.
מיקי לוי: לאחר שלוש שנים אני שמח שהסכמתם לקחת על עצמכם את המשימה.
מיקי לוי: התהליך היה תהליך ארוך, בחרנו מספר אנשים ולבסוף נבחרו המכובדים שנמצאים איתנו כאן כרגע.
מיקי לוי: בעיני חשוב וראוי שדווקא ועדה חיצונית תבחן את שכר חברי הכנסת ותקבע בנושאים שלחברי הכנסת יש לכאורה ניגוד עניינים.
מיקי לוי: אני יכול לתת קשת רחבה של נושאים שמונחים על שולחני ואני לא יכול לקבוע בהם.
מיקי לוי: למשל: חבר כנסת שהוא תושב אילת, האם הוא צריך לנסוע שלוש פעמים בשבוע לירושלים או לטוס פעמיים בשבוע (מבחינת הביטחון האישי שלו).
מיקי לוי: האם חברת כנסת עם צרכים מיוחדים זכאית לעוזר פרלמנטרי נוסף?
מיקי לוי: אלו שתי דוגמאות לנושאים שנמצאים על שולחני ויש גם דברים הרבה יותר עקרוניים שיונחו עכשיו לפתחה של הוועדה שתהיה לנו לעזר רב.
מיקי לוי: ההמלצות של הוועדה יוגשו לוועדת הכנסת וזה יהפוך את הדיון למקצועי יותר.
מיקי לוי: אני משאיר לפתחה של ועדת הכנסת את הנושא האם ההמלצות שלה יהיו המלצות או קביעה.
מיקי לוי: אני כבר אומר שיש חברי כנסת שהתארגנו כדי להניח הצעת חוק על פיה ההמלצות יחייבו.
מיקי לוי: אני משאיר את זה להחלטתך, אדוני, ואין לי ספק שתדונו בזה.
מיקי לוי: הקמת הוועדה, שלוש שנים מאז פוזרה הוועדה הציבורית האחרונה, היא עוד אבן דרך חשובה בהפעלת הכנסת שהייתה – כולל הממשלה, בגלל המשבר הפוליטי – משותקת בתקופה זו.
מיקי לוי: גם בנושא הזה אנחנו יוצאים לדרך חדשה.
מיקי לוי: אני מאוד מקווה שנראה אור בקצה המנהרה ויפתרו בעיות וסוגיות שנמצאות כרגע על שולחננו.
מיקי לוי: אני מאחל הצלחה רבה לחברי הוועדה המכובדים, תודה פעם נוספת, תודה על כך שהסכמתם לשאת בעבודה הלא-פשוטה.
מיקי לוי: הצלחתכם-הצלחתנו.
מיקי לוי: הכנסת כולה, כדי שתצליחו, לשירות
מיקי לוי: כם ככל אשר נידרש.
ניר אורבך: התלבטנו מי יציג אתכם, המועמדים.
ניר אורבך: החלטנו לתת לכם להציג את עצמכם, זה הכי טוב.
ניר אורבך: נתחיל בפרופסור יובל אלבשן, בבקשה.
יובל אלבשן: שלום לכולם, אני יובל אלבשן, פרופסור למשפטים, שימשתי כדיקן הפקולטה למשפטים בקריה האקדמית אונו במשך חמש שנים.
יובל אלבשן: היום אני אחראי על הקמפוסים הרב-תרבותיים בירושלים – הקמפוסים החרדיים והקמפוסים במזרח ירושלים.
יובל אלבשן: ההגדרה שאני הכי אוהב של עצמי, וכבר סיפרתי על כך ליושב-ראש, היא: "עורך דין קהילתי".
יובל אלבשן: אני עורך דין קהילתי כבר למעלה מ-25 שנים, עובד בעיקר עם אוכלוסיות מוחלשות ורואה שם את השליחות המקצועית שלי.
יובל אלבשן: במקביל אני חבר בכל מיני ועדות ציבוריות ודירקטוריונים ציבוריים.
יובל אלבשן: להוסיף עוד?
מיקי לוי: יש לך עוד הרבה, אבל אני אסלח לך.
איתן גינזבורג: הנתונים מופיעים גם בפנינו.
בועז טופורובסקי: היה לו פעם שיער שחור.
יובל אלבשן: היה לי פעם שיער, הייתי פעם בגילך, בועז.
ניר אורבך: פרופסור יובל אלבשן עתיד לשמש כיושב-ראש הוועדה במידה ונאשר את המינוי.
ניר אורבך: קרן, בבקשה.
קרן בר-חוה: שלום רב, אני דוקטור קרן בר-חוה, כבוד גדול להיות פה, זו פעם ראשונה שאני בכנסת וזה משמח מאוד.
קרן בר-חוה: ההורים שלי בני 80 והם ממש מתרגשים.
קרן בר-חוה: אני ראש החוג לחשבונאות באוניברסיטה העברית בירושלים, הייתי חמש שנים חברת מליאת הרשות לניירות ערך.
קרן בר-חוה: אני יושבת במוסד לתקינה חשבונאית, אני נציגת כל מוסדות ההשכלה הגבוהה במועצת רואי-החשבון.
קרן בר-חוה: אני יושבת כבר 15 שנים בדירקטוריונים של חברות מובילות במשק וגם כיושבת ראש ועדת התגמול שלהם.
ניר אורבך: יורם עדן, בבקשה.
יורם עדן: שלום רב, שמי יורם עדן, פרופסור מן המניין לחשבונאות ומימון במכללה האקדמית הדסה.
יורם עדן: אני ראש החוג לכלכלה וחשבונאות וראש בית הספר הבין-תחומי לחברה וקהילה במכללה.
יורם עדן: בעבר הייתי סגן נשיא המסלול האקדמי של המכללה למינהל.
יורם עדן: אני רואה חשבון במקצועי, הייתי חבר בוועדה הציבורית שקבעה את נוסחת ההצמדה של התגמול ליורשי נספי השואה.
יורם עדן: הייתי חבר בוועדה הציבורית שניסחה את תקנות רואי החשבון – ניגוד עניינים ופגיעה באי-תלות כתוצאה מעיסוק אחרי.
יורם עדן: אני העורך האקדמי של ביטאון רואי החשבון.
אחמד טיבי: אולי קודם איתן גינזבורג שהיה יושב-ראש ועדת הכנסת?
איתן גינזבורג: לא, בבקשה, בבקשה.
אחמד טיבי: תמיד זה אירוע חגיגי, הייתי בכמה אירועים של הקמת ועדה ציבורית.
אחמד טיבי: יש כמה וכמה נקודות: לפחות אחד מחברי הוועדה, פרופסור אלבשן, אני מכיר באופן אישי.
אחמד טיבי: הוא אדם מרשים וכך גם הנתונים שלו.
אחמד טיבי: אני מברך על הבחירה שלו וגם של דוקטור בר-חוה ופרופסור עדן.
אחמד טיבי: אני חושב שהבחירה היא בחירה מצוינת.
אחמד טיבי: הערות: החוק מחייב שלושה חברים בוועדה הציבורית.
אחמד טיבי: דעתי היא שהיה צריך להוסיף שני חברים שאינם מתחום האקדמיה, למשל חברי כנסת לשעבר.
אחמד טיבי: אני חושב שחברי כנסת לשעבר מכירים את הנושא טוב יותר מאשר כל אדם אחר.
אחמד טיבי: הרעיון הזה עלה בעבר אך לא מומש.
אחמד טיבי: שלא לדבר על ההערה שהעיר יושב-ראש הכנסת לגבי רצון חלק מחברי הכנסת שהמלצות הוועדה תחייבנה את ועדת הכנסת.
אחמד טיבי: מאז שנכנסתי לכנסת אני מתנגד להפקעת סמכויות הכנסת, ההחלטה תהיה של הכנסת ושל ועדת הכנסת, זו דעתי, תודה רבה.
איתן גינזבורג: אני מברך את חברי הוועדה.
איתן גינזבורג: חבר הכנסת הזכיר שבקדנציה הקודמת של ועדת הכנסת ניסינו לקדם את הקמת הוועדה.
איתן גינזבורג: הייתה הסכמה רק על חבר אחד ולכן לא הבאנו זאת להצבעה.
איתן גינזבורג: אני שמח שהגענו עד הלום, אחד מחברי הוועדה שהוסכם עליו בעבר יושב איתנו גם עכשיו.
איתן גינזבורג: יש חשיבות אדירה להקמת ועדה שכזו ולאו דווקא ביחס לשכר חברי כנסת, שכר חברי הכנסת נשאר קבוע כבר די הרבה שנים.
איתן גינזבורג: יש הרבה מאוד תשלומים ותנאים שונים לחברי הכנסת והחלטות שיש לקבל.
איתן גינזבורג: חלק מהנושאים התקבלו בעבר וכבר לא תואמים לאופי החדש שבו פועלים חברי הכנסת.
איתן גינזבורג: יש עוד הרבה סוגיות – קטנות וגדולות – שהוועדה הזו תידרש להן.
איתן גינזבורג: בכנסת הקודמת שכר חברי הכנסת היה צריך לעלות בצורה ניכרת.
איתן גינזבורג: בגלל משבר הקורונה ובגלל האבטלה הגדולה ביקשנו להקפיא את שכר חברי הכנסת ולא היית וועדה שנוכל לפנות אליה על מנת לבצע זאת.
איתן גינזבורג: זו הסיבה שוועדת הכנסת יזמה חוק להקפאת שכר חברי הכנסת.
איתן גינזבורג: זה רק מראה כמה חשיבות יש לוועדת ציבורית.
איתן גינזבורג: עוד שינוי שעשינו ביחס לוועדה בכנסת הקודמת הוא שאפשרנו גם לאדם שהוא לא נציג הסגל האקדמי להיות יושב-ראש הוועדה.
איתן גינזבורג: כאן נבחרו שלושה נציגים של האקדמיה.
איתן גינזבורג: יש חשיבות רבה שתכירו את עבודת חברי הכנסת, זה קריטי לצורך קבלת החלטות.
איתן גינזבורג: יש פער גדול בין הדברים שרואים כשנמצאים במסדרונות הכנסת ורואים איך העבודה נעשית לבין הדימוי הציבורי.
איתן גינזבורג: אני מברך אתכם, סומך את ידי עלי המינוי, יודע שתעשו עבודה מקצועית וטובה ותבינו את המורכבות של הנושא שתחת ידכם.
איתן גינזבורג: מי ייתן ותמיד נאמץ את המלצותיכם.
ניר אורבך: תודה לחבר הכנסת גינזבורג.
בועז טופורובסקי: גם אני מברך אתכם, את חלקכם אני מכיר, אני בטוח שתעשו עבודה טובה ונכונה ולא פופוליסטית.
בועז טופורובסקי: צריך לזכור שהאחריות שלכם היא לא רק לתנאים במובן של שכר אלא של העוזרים הפרלמנטרים ושל היכולת של אנשים שנמצאים במעוז הדמוקרטיה לנהל עבודה ללא משוא פנים עם כמה שפחות השפעות שליליות מבחוץ.
בועז טופורובסקי: יש לכם אחריות מאוד כבדה על הכתפיים שלכם ובטח מול לחצים שהם ציבוריים.
בועז טופורובסקי: אנחנו מבטיחים לא להתערב בעבודתכם.
בועז טופורובסקי: אני לא חושב שוועדת הכנסת תקבל החלטה שונה מהמלצתכם.
איתן גינזבורג: זה קרה פעם אחת וזה היה חריג.
בועז טופורובסקי: אני רק מעדכן שהגשתי הצעת חוק שמבקשת שהמלצתכם תהיה הקובעת.
בועז טופורובסקי: אני יודע שהדבר לא מקובל על כל חברי הכנסת ואף לא על כל חברי הוועדה.
בועז טופורובסקי: אני רק שם את זה על השולחן.
בועז טופורובסקי: לא בגלל שאני חושב שהדבר הכי נכון זה שוועדה חיצונית תקבע את תנאי חברי הכנסת במדינה דמוקרטית אלא בגלל מראית עין.
בועז טופורובסקי: אני בטוח שברגע שתיכנסו לעניינים תבינו את מכלול השיקולים והקשיים שיש לחברי כנסת בדרך לניהול של כנסת ראויה.
בועז טופורובסקי: תודה רבה והרבה הצלחה.
ניר אורבך: תודה לחבר הכנסת טופורובסקי.
שמחה רוטמן: אני לא יכול לברך כי עוד לא בחרנו ואני גם לא אבחר כי אין לי זכות הצבעה, אבל אני מברך אתכם מראש ומאחל לכם הצלחה בתפקיד.
שמחה רוטמן: אני רוצה להגיד לבועז לגבי ההצעה שתיאר: מראית עין זה דבר חשוב, אין ספק, אבל התפרקות של הכנסת מסמכותה זה נזק גדול יותר מאשר הנזק של מראית עין.
שמחה רוטמן: כמובן שהוועדה עוזרת כאשר היא ממליצה, וברוב המקרים גם מאמצים זאת.
שמחה רוטמן: אני חושב שהייתה אי-הסכמה לגבי הוספת עוזר שלישי לחברי הכנסת.
שמחה רוטמן: אני חושב שמעטים חברי הכנסת שיגידו שהיה צריך לקבל את ההמלצה ולא להוסיף עוזר.
שמחה רוטמן: אני חושב שכל מי שרואה את העומס שמוטל על חברי הכנסת היום, בוודאי בשל ריבוי הוועדות, רק דמיינו מה היה קורה אם היו מקבלים את חוות הדעת של הוועדה אז – הכנסת הייתה תקועה או שהייתה יוזמת חקיקה ואז זה היה נראה עוד פחות טוב.
שמחה רוטמן: אני חושב שזה לא רעיון טוב ושלכנסת יש את שיקול הדעת הנכון.
שמחה רוטמן: יצא לכם יום טוב, אנחנו ביום האחרון של חנוכה, כל מה שאומר עכשיו הוא להבדיל, הקריאה בפרשת הנשיאים מסתיימת ביום זה.
שמחה רוטמן: במשך ימי החנוכה סקרנו את מה שהביאו הנשיאים למשכן, משכן אחר, קדוש בהרבה וחשוב בהרבה, אפילו ממשכן הכנסת.
שמחה רוטמן: נסקרו המתנות שהביא עם ישראל על ידי הנשיאים.
שמחה רוטמן: ביום השמיני של חנוכה קוראים את הסיכום.
שמחה רוטמן: בתחילת הפרשה אומר הקדוש ברוך הוא למשה: "קח מאיתם והיו לעבוד את עבודת המשכן" יש שאלה מאוד גדולה ממתי צריך להגיד למישהו לקחת?
שמחה רוטמן: בדרך כלל צריך להגיד למישהו לתת ומה הייתה ההתלבטות של משה?
שמחה רוטמן: מה שהביאו הנשיאים היה עגלות לשאת את משא המשכן.
שמחה רוטמן: משה אמר: אנשים משרתים במשכן, שיסחבו בכתף – שיעבדו קשה.
שמחה רוטמן: באו הנשיאים ורצו לתת את הכלים כדי לעשות את העבודה בצורה טובה יותר ויעילה יותר.
שמחה רוטמן: משה רבנו התלבט האם לקחת את זה או לא, כחלק מהלווים הוא בדיוק התלבט בשל מראית עין.
שמחה רוטמן: היה צריך ציווי אלוקי כדי שייקח, עבודת המשכן היא חשובה כדי שתעשה אותה עם הכלים הטובים ביותר.
שמחה רוטמן: אנחנו לא מנסים להכביד על העבודה אלא לתת את הכלים ליעל אותה.
שמחה רוטמן: אני מקווה שהוועדה תבין שיש פה שותפות ושגם במשכן הקטן הזה, שכמובן שאין להשוות בינו לבין משכן העדות, המשרתים צריכים לקדם את העבודה ולעשות אותה בצורה יעילה למרות שיש פיתוי ציבורי לעבוד בכתף, צריך את הכלים הנכונים לעבוד.
יצחק פינדרוס: אדוני היושב-ראש, חברי הוועדה, יושב-ראש הכנסת, אני מקבל את ההמלצה של שמחה רוטמן וכנציג האופוזיציה בוועדה אני אצביע בעד.
יצחק פינדרוס: אני חושב שהמבנה במדינת ישראל אינו כמו במקומות אחרים.
יצחק פינדרוס: מצד אחד אנחנו נזהרים מיחסי הון-שלטון ולא רוצים שכסף פרטי ייכנס למערכת שלא משיקולים נכונים.
יצחק פינדרוס: אנחנו לא מעוניינים שבעלי הון יהיו מעורבים בפעילות פוליטית כמו שקורה בארצות הברית.
יצחק פינדרוס: מצד שני, בגלל מראית עין אנחנו עושים פעולות שיוצרות קשיים ואנחנו מנסים להיות פופולריים.
יצחק פינדרוס: על חברי הוועדה מוטלת חובה לראות את התמונה הכוללת ולדאוג שחברי הכנסת יוכלו לעשות את עבודתם.
יצחק פינדרוס: ההחלטה שהמערכת צריכה להיות מבוססת על כספי ציבור היא כנראה החלטה נכונה.
יצחק פינדרוס: כל הפעילות הפוליטית צריכה להיות מבוססת על כספי ציבור ולא על כספים פרטיים בשביל להימנע מהדברים הללו.
יצחק פינדרוס: מצד שני, כן, לפעמים לא צריך להיבהל מדברים שאולי נראים ככותרות לא נכונות אבל בסוף יוצרים ואקום שלשם נכנסים גורמים שלא היו אמורים להיכנס.
יצחק פינדרוס: אני מברך אתכם שתצליחו בעבודתכם, מוטלת עליכם אחריות גדולה.
ניר אורבך: חבר הכנסת סעדי, בבקשה.
אוסאמה סעדי: תודה, אדוני, כבוד יושב-ראש הכנסת וכל המכובדים, כמובן שאנחנו מברכים על בחירתכם, אני גם מכיר את פרופסור אלבשן.
אוסאמה סעדי: אני מניח שגם פרופסור עדן ודוקטור בר-חוה הם נציגים מכובדים וראויים.
אוסאמה סעדי: אני לא שותף לכל העליהום הזה על חברי הכנסת בעניין השכר, הגבוה והמנופח כביכול.
אוסאמה סעדי: אני חושב שיש הרבה ביקורת לא מוצדקת.
אוסאמה סעדי: אנחנו עובדים קשה מאוד ובשעות בלתי-רגילות ( ואפשר לראות את השעות שבהן עובדים).
אוסאמה סעדי: איני מתלונן על כך, הרי לשם כך נבחרנו.
אוסאמה סעדי: העניין הזה של שכר חברי כנסת, טוב שיש ועדה ציבורית שדנה וממליצה על העניין הזה.
אוסאמה סעדי: אני חושב שאין שום בעיה שההמלצה תהיה מחייבת בעניין הזה, אין לנו מה להסתיר.
אוסאמה סעדי: אדוני היושב-ראש, אדוני יושב-ראש הכנסת, אני רוצה להעלות נושא שלא עולה בדרך כלל והוא השכר של העוזרים, עובדי הסיעות, מנהלי הסיעות.
אוסאמה סעדי: אני חושב שבחלק מהדברים יש דברים שלא מחייבים אפילו עלויות נוספות, למשל כשנותנים להם מלון, הרי באותו כסף כמה יועצים יכולים לשכור דירה.
אוסאמה סעדי: אני מלווה את הנושא הזה תקופה ארוכה, מנהלי סיעות לא מקבלים כביש 6 וכל הדברים הללו.
אוסאמה סעדי: אני חושב שתפקידנו גם לדאוג ליועצים שלנו ולעוזרים שלנו שגם המשכורות שלהם לא מי יודע מה, בעיקר אם ניקח בחשבון שהם לא מקבלים הוצאות דלק וכביש 6 וכל הדברים האלה.
אוסאמה סעדי: אנחנו צריכים עוזרים טובים ויועצים טובים, ובשביל זה צריך שיהיה גמול ראוי לעבודה שלהם.
אוסאמה סעדי: זו הנקודה שרציתי להעלות ואשמח שנטפל בה, בהצלחה.